Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: kihirdető 1994. évi I. törvény 3. §-ával összhangban az
Paragraph Index: 502

3. Cikk A Magyar Köztársaságban a középiskola elvégzésekor kiállított érettségi bizonyítványokat és Romániában a líceum elvégzésekor kiállított érettségi bizonyítványokat (vagy az azzal egyenértékű bizonyítványokat) egyenértékűnek tekintik, és elismerik a másik állam területén abból a célból, hogy lehetővé tegyék a felsőoktatásba vagy a középiskolát, illetve a líceumot követő posztszekunder oktatásba való felvételt. A Magyar Köztársaságban az egyes szakközépiskolák elvégzésekor kiállított szakmai képesítést igazoló bizonyítványokat, valamint a Romániában kiállított ezekhez hasonló bizonyítványokat a másik állam területén elismerik az azonos típusú vagy profilú oktatás esetén.

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes